Ο τίτλος του άρθρου με Κεφαλαίο το πρώτο γράμμα

### Επώνυμο Όνομα 1ου Συγγραφέα

### Ιδιότητα 1ου Συγγραφέα

### E-mail 1ου Συγγραφέα

### Επώνυμο Όνομα 2ου Συγγραφέα

### Ιδιότητα 2ου Συγγραφέα

### E-mail 2ου Συγγραφέα

# Περίληψη

Εισάγετε εδώ την περίληψη του άρθρου: Η περίληψη πρέπει να περιλαμβάνει εν συντομία το σκοπό της έρευνας, τις βασικές αρχές και τις προσεγγίσεις που αναπτύσσονται, τα κύρια συμπεράσματα και να έχει έκταση 400 λέξεις περίπου. Επιπρόσθετα, η περίληψη υποβάλλεται και χωριστά, στα Ελληνικά και Αγγλικά. Ως εκ τούτου, θα πρέπει να είναι ολοκληρωμένη, να έχει νοηματική συνοχή και να περιλαμβάνει όλα τα κύρια σημεία του κυρίως άρθρου καθώς και τις λέξεις-κλειδιά. Επίσης, καλό θα ήταν να αποφεύγονται οι παραπομπές, καθώς και οι συντομογραφίες.

© έτος, οι συγγραφείς

**Λέξεις κλειδιά:** Εισάγετε εδώ τις λέξεις-κλειδιά, χωρισμένες με κόμμα - έως πέντε (5) λέξεις-κλειδιά

**Key words:** same as in Greek

# Εισαγωγή

Παρακαλούνται θερμά οι εισηγητές να ακολουθήσουν πιστά τις οδηγίες μορφοποίησης των εισηγήσεων. Αν θέλουν, μπορούν να χρησιμοποιήσουν το συγκεκριμένο έγγραφο «πρότυπο υποβολής εργασιών» το οποίο περιέχει όλες τις μορφοποιήσεις και τα στυλ που απαιτούνται.

Το μέγεθος της εργασίας καλό θα είναι να κυμαίνεται μεταξύ 4000-10000 λέξεων.

Το αρχείο που θα υποβληθεί θα πρέπει οπωσδήποτε να είναι της μορφής .docx (επεξεργαστής κειμένου Office Microsoft Word). Σε όλο το κείμενο, χρησιμοποιούμενη γραμματοσειρά είναι η Times New Roman. Το μέγεθος της γραμματοσειράς του τίτλου (Στυλ: Τίτλος) είναι 14pt, έντονη γραφή με κεντρική στοίχιση. Αμέσως μετά μένει μία κενή γραμμή μεγέθους γραμματοσειράς 14pt.

Ακολουθεί το ονοματεπώνυμο του 1ου συγγραφέα με γραμματοσειρά 12pt, πλάγια γραφή, και στοίχιση στο κέντρο. Στην επόμενη γραμμή ακολουθεί η ιδιότητα του 1ου συγγραφέα και στην επόμενη γραμμή το e-mail του με την ίδια γραμματοσειρά. Αν υπάρχουν και άλλοι συγγραφείς, μένει μια κενή σειρά και ακολουθούν τα ίδια στοιχεία για τον καθένα από τους συγγραφείς (Στυλ: Στοιχεία Συγγραφέων).

Αμέσως μετά μένει μία κενή γραμμή μεγέθους γραμματοσειράς 12pt. Στη συνέχεια ακολουθεί στοιχισμένη αριστερά η λέξη «Περίληψη» μεγέθους 13pt, έντονη. Αμέσως μετά μένει μία κενή γραμμή μεγέθους γραμματοσειράς 12pt. Στη συνέχεια ακολουθεί στοιχισμένη αριστερά η φράση «Λέξεις κλειδιά:» με γραμματοσειρά 11pt και έντονη γραφή. Τη φράση «Λέξεις κλειδιά:» ακολουθούν δύο έως το πολύ τρεις λέξεις κλειδιά, με χαρακτήρες μεγέθους 11pt διαχωρισμένες με κόμμα. Αμέσως μετά μένει μία κενή γραμμή μεγέθους γραμματοσειράς 12pt. Πουθενά αλλού στο κείμενο δε θα πρέπει να υπάρχουν κενές γραμμές.

# Σώμα κειμένου εργασίας

Το κυρίως κείμενο της εργασίας θα έχει μέγεθος 12pt με πλήρη στοίχιση.

## Διαμόρφωση και διάταξη σελίδας

Θα πρέπει να χρησιμοποιηθεί ο προκαθορισμένος κατακόρυφος προσανατολισμός σελίδας και τα περιθώρια σελίδας να είναι Επάνω-Κάτω: 2,54εκ. και Αριστερά-Δεξιά: 2,00εκ. Πουθενά στο έγγραφο δε θα πρέπει να χρησιμοποιηθεί η επιλογή «αλλαγή σελίδας» ή «αλλαγή ενότητας».

## Παράγραφοι

Δεν θα πρέπει να υπάρχει διάστημα μεταξύ των παραγράφων, ενώ το διάστιχο που θα χρησιμοποιηθεί να είναι Πολλαπλό σε 1,15. Η στοίχιση του κειμένου να είναι πλήρης και να χρησιμοποιηθεί ειδική εσοχή πρώτης γραμμής σε κάθε νέα παράγραφο κατά 0,5 εκ. Μεταξύ των παραγράφων να μην υπάρχουν κενές γραμμές.

## Τίτλοι ενοτήτων και υποενοτήτων

Ο τίτλος κάθε ενότητας (Στυλ: Επικεφαλίδα 1ου επιπέδου) θα είναι με γραμματοσειρά Times New Roman, μέγεθος χαρακτήρων 13pt, έντονη γραφή, στοίχιση αριστερά, χωρίς ειδική εσοχή πρώτης γραμμής.

Οι τίτλοι στις υποενότητες (Στυλ: Επικεφαλίδα 2ου επιπέδου) θα πρέπει να είναι με γραμματοσειρά Times New Roman, μέγεθος χαρακτήρων 12pt, έντονη γραφή, στοίχιση αριστερά, με ειδική εσοχή πρώτης γραμμής κατά 0,5 εκ.

**Παραδείγματα επικεφαλίδων τρίτου επιπέδου**

**Αποφύγετε** τη χρήση τίτλων τρίτου επιπέδου. Αν αυτό είναι απολύτως απαραίτητο, οι τίτλοι αυτοί θα πρέπει να έχουν μέγεθος 11pt. έντονη γραφή, στοίχιση αριστερά με ειδική εσοχή πρώτης γραμμής κατά 1 εκ.

## Πίνακες και Σχήματα

Τα σχήματα και οι πίνακες θα πρέπει να εισάγονται στο κυρίως κείμενο, όσο το δυνατόν πλησιέστερα στο σημείο όπου γίνεται η αναφορά τους (όπως εμφανίζεται στην Εικόνα 1).



*Εικόνα 1:* *Οι τίτλοι των σχημάτων πρέπει να είναι Times New Roman μέγεθος 10, πλάγια γραφή, στοίχιση στο κέντρο και η λέξη «Εικόνα» Times New Roman, έντονη και πλάγια γραφή (Bold Italic).*

Η θέση των εικόνων θα πρέπει να είναι «σε ευθυγράμμιση με το κείμενο», και να στοιχίζονται κεντρικά χωρίς να έχουν καμία εσοχή. Να αποφύγετε εκφράσεις όπως «παραπάνω» ή «παρακάτω» όταν αναφέρεστε σε σχήματα, εικόνες ή πίνακες. Χρησιμοποιήστε εκφράσεις όπως «Στον Πίνακα 1 παρουσιάζεται…», «Στην Εικόνα 2 φαίνεται…» κ.λ.π.

Κάθε σχήμα ή πίνακας θα πρέπει να αριθμείται και να έχει ένα συνοπτικό τίτλο περιγραφής. Κάθε σχήμα ή πίνακας θα πρέπει να αναφέρεται στο σώμα του κειμένου. Ως πίνακας θεωρείται η παρουσίαση δεδομένων κειμένου σε μορφή στηλών και γραμμών. Ως σχήμα θεωρείται η παρουσίαση δεδομένων σε μορφή όπως γραφήματα, σχέδια ή εικόνες.

Οι λεζάντες τοποθετούνται ακριβώς κάτω από τα σχήματα και τους πίνακες (χωρίς κενό). Το διάστημα θα πρέπει να είναι: «Πριν»: 6στ. και «Μετά» 12στ.

Ο Πίνακας 1 αποτελεί ένα παράδειγμα για τη μορφοποίηση πινάκων.

|  |  |  |
| --- | --- | --- |
| **Α/Α** | **Πρότυπο κεφαλίδας** | **Πρότυπο κεφαλίδας** |
| **1** | Πρότυπο κειμένου | Πρότυπο κειμένου |
| **2** | Πρότυπο κειμένου | Πρότυπο κειμένου |
| **3** | Πρότυπο κειμένου | Πρότυπο κειμένου |

***Πίνακας 1:*** *Οι τίτλοι των Πινάκων πρέπει να είναι Times New Roman 10 στιγμές, πλάγια γραφή, στοίχιση στο κέντρο και η λέξη «Πίνακας» Times New Roman, έντονη και πλάγια γραφή (Bold Italic).*

## Κεφαλίδες, υποσέλιδα, αρίθμηση σελίδων

Να διατηρήσετε τις πληροφορίες, τα στοιχεία και τους αριθμούς σελίδων στις κεφαλίδες και τα υποσέλιδα του άρθρου. Οι υπόλοιπες πληροφορίες θα εισαχθούν από την Οργανωτική Επιτροπή, κατά την τελική επεξεργασία του κειμένου.

## Υποσημειώσεις

Οι υποσημειώσεις είναι καλό να αποφεύγονται. Ωστόσο, εάν κρίνεται απαραίτητο, μπορείτε να εισάγετε υποσημειώσεις στο κείμενό σας με ενδεικτική αρίθμηση. Οι υποσημειώσεις θα πρέπει να χρησιμοποιούν μονό διάστιχο, με γραμματοσειρά μεγέθους 8pt.

## Παραρτήματα

Αν είναι απαραίτητη η χρήση παραρτήματος, θα πρέπει να τοποθετηθεί μετά την ενότητα Βιβλιογραφία (ή Αναφορές).

## Σύνταξη βιβλιογραφίας

Στην ενότητα Αναφορές, στο τέλος του άρθρου, θα πρέπει να υπάρχει η αλφαβητική λίστα όλων των αναφορών της εργασίας, σύμφωνα με το παρόν υπόδειγμα. Όλες οι βιβλιογραφικές αναφορές θα πρέπει να παρατίθενται στην ενότητα Αναφορές με αλφαβητική σειρά πρώτα οι ξενόγλωσσες και μετά οι ελληνόγλωσσες. Αναγράψτε όλες τις αναφορές σας με αλφαβητική σειρά, σύμφωνα με το επώνυμο του πρώτου συγγραφέα.

Οι βιβλιογραφικές αναφορές θα πρέπει να είναι σύμφωνες με το APA style (American Psychological Association). Ενδεικτικά παραδείγματα αναφορών παρουσιάζονται στην τελευταία σελίδα του παρόντος υποδείγματος.

Η γραμματοσειρά θα πρέπει να είναι 12στ., με μια ειδική προεξοχή κατά 0,75 εκ. μετά την πρώτη σειρά. Η λίστα των βιβλιογραφικών αναφορών θα πρέπει να είναι πλήρης και να περιέχει όλα τα στοιχεία κάθε αναφοράς, ονόματα συγγραφέων, χρονολογία, αριθμούς σελίδων και τόμων (για εργασίες σε περιοδικά, σε πρακτικά και σε κεφάλαια βιβλίων), εκδότες πρακτικών, εκδοτικό οίκο και πόλη έκδοσης (για βιβλία και τόμους).

Οι συγγραφείς θα πρέπει να διασφαλίσουν ότι όλες οι αναφορές εμπεριέχονται στο κείμενο και αντίστροφα, ότι η λίστα των βιβλιογραφικών αναφορών είναι ολοκληρωμένη, συμπεριλαμβανομένων και των αριθμών σελίδων.

## Ευχαριστίες - αναφορές σε πρόσωπα

Οι ευχαριστίες ή/και οι αναφορές σε πρόσωπα θα αναφέρονται πριν από τη Βιβλιογραφία, ως διακριτή ενότητα (αριστερή στοίχιση, με έντονη γραμματοσειρά και κεφαλαίο το πρώτο γράμμα, χωρίς αρίθμηση).

## Σημεία ελέγχου για τη διασφάλιση «τυφλής» αξιολόγησης

Όπως έχει αναφερθεί, τα άρθρα θα υπόκεινται σε καθεστώς αξιολόγησης, η οποία και θα καθορίσει την αποδοχή τους προς δημοσίευση στο περιοδικό ή την απόρριψή τους. Προκειμένου να διασφαλιστεί η αντικειμενικότητα και αμεροληψία της διαδικασίας, επιλέχθηκε η «διπλή τυφλή» αξιολόγηση (“double blind” review). Το βασικό χαρακτηριστικό της είναι ότι απουσιάζουν τα προσωπικά στοιχεία τόσο του συγγραφέα/των συγγραφέων του άρθρου, όσο και του αξιολογητή/ών, επομένως δε γνωρίζει ο ένας την ταυτότητα του άλλου/των άλλων. Έτσι, αποκλείονται φαινόμενα προκατάληψης ή άλλοι υποκειμενικοί παράγοντες, δηλαδή η διαδικασία αφορά αποκλειστικά στην επιστημονική εγκυρότητα του άρθρου.

Για τη διαδικασία της τυφλής αξιολόγησης, ο συγγραφέας/οι συγγραφείς θα πρέπει να φροντίσει/-ουν έτσι ώστε να παραλείπονται τα προσωπικά του/τους στοιχεία από το άρθρο:

→ Κατά τη διαδικασία αποθήκευσης του εγγράφου, ακολουθούνται τα απαραίτητα βήματα για την αφαίρεση προσωπικών δεδομένων από το αρχείο (remove personal information from file properties).

→ Όπου μέσα στο κείμενο χρησιμοποιείται παραπομπή με το όνομα/τα ονόματα του συγγραφέα/των συγγραφέων θα πρέπει να αντικαθίσταται από το εξής: «Συγγραφέας», χρονιά έκδοσης/δημοσίευσης. Το ίδιο ισχύει και για τη Βιβλιογραφία στο τέλος του άρθρου.

# Βιβλιογραφία (ενδεικτικά)

Lastname, R. (2010). *Book title*. City: Publisher.

Family-Name, J. (2004). Book chapter title. In B. Editor (Ed.), *Book title*. City: Publisher.

Surname, A. (2016). Journal article title. *Journal Title*, *4*, 147-158.

Researcher, J. & Scholar, L., (2009). Article title. *Online Journal Title*, *4*, 54-62. Retrieved January 13, 2018, from http://journal.org/articles.html.

Author, G., & Coauthor, M. (2015). Conference paper title. In: J. A. Editor, E. Coeditor, & A. G. Thirdeditor (Eds.), *Proceedings title* (pp. 182-191). Proceedings of the Conference Title; Conference place, Country, Month 3-5, 2015. City: Publisher.

Συγγραφέας, Λ., (2006). *Τίτλος βιβλίου*. Πόλη: Εκδοτικός οίκος.

Επώνυμο, A., Επώνυμο, Β., Επώνυμο Γ. (2007). Τίτλος άρθρου. *Τίτλος Περιοδικού*, *12*, 47-58.

Επώνυμο, Δ. (2008). Τίτλος. Στο Εκδότης (επιμ.) *Πρακτικά Χου Πανελλήνιου Συνεδρίου Τίτλος Συνεδρίου,* 1, 139-150. Πόλη.